
	Subsemnatul Bucuroiu Constantin, primar al oraşului Boldeşti – Scăeni, supun spre analiza şi aprobarea Consiliului Local ,, Proiectul de Hotărâre privind aprobarea numărului de asistenți personali ai persoanelor cu handicap”.
	In baza O.U.G. nr. 57/2019  privind Codul Administrativ, cu modificările şi completările  ulterioare, a Legii nr. 448/2006 privind protecția şi promovarea drepturilor persoanelor cu handicap, republicată cu modificările şi completările ulterioare şi a  Hotărârii Guvernului României nr. 427/2001, pentru aprobarea Normelor metodologice privind condițiile de încadrare, drepturile asistentului personal al persoanei cu handicap, cu modificările şi completările  ulterioare, vă prezint următoarele:
	- în evidenta primăriei există un număr 35 posturi de asistenţi personali aprobate, din care de 31 posturi ocupate şi 4 vacante. Potrivit prevederilor art. 6 alin. (2) din Normele metodologice privind condițiile de încadrare, drepturile asistentului personal al persoanei cu handicap, cu modificările şi completările ulterioare, anual, la propunerea primarului, Consiliul Local va aproba numărul asistenților personali.
	Ţinând seama de solicitările de angajare a unui asistent personal pe parcursul anului 2022 cât şi de posibilitatea persoanei cu handicap grav de a-şi modifica opțiunea din acordare indemnizație în angajare asistent personal, toate acestea raportate la posibilitățile financiare de susținere a acestei activități, propun pentru anul 2023 menţinerea numărului de 35 de posturi de asistenți personali ai persoanelor cu handicap.   
         	In speranța aprobării, vă mulțumesc anticipat !

Consiliului Local al oraşului Boldeşti – Scăeni.
